Tisztelt Rezidens!

Miután törzsképzési ideje végéhez közeledik/lejárt, ezért szeretnénk tájékoztatni Önt a törzsképzés lezárásához szükséges teendőkről. Kérjük, hogy ellenőrizze, hogy valamennyi előírt gyakorlati elem, tanfolyam teljesítése megtörtént és azok a leckekönyvében leigazolásra kerültek-e.

A törzsképzés lezárásához az alábbi dokumentumokat kérjük eljuttatni a Szak-és Továbbképzési Központhoz:

* **részletes munkáltatói igazolás**, amely tartalmazza a keresőképtelen állományban (táppénz, betegszabadság, stb.) töltött távolléteket is
* **szabadság nyilvántartó lap**
* **a legutolsó elfogadott képzési terv másolatán** kérjük, jelölje meg, hogy mely gyakorlati elemből mikor volt távol szabadság vagy betegszabadság miatt és ez pontosan hány munkanapot érintett
* **a leigazolt munkanapló**
* **a leigazolt leckekönyv** (a legutolsó elfogadott törzsképzési terv alapján kérjük kiállítani)
* A leckekönyvben „A 24 hó lezárása” oldalon a grémiumvezetővel igazoltatni kell, hogy a törzsképzés befejeződött. Erre az oldalra, a „Szöveges minősítés” -hez az alábbi szöveget kérjük beíratni: „Szakképzésének törzsképzési részét teljesítette, melyet … év ….hó ….nap dátummal lezártnak tekintek.”
* a sürgősségi félévet külön igazolja be a leckekönyvbe a Sürgősségi Orvostan Tanszék
* **a szakgyakorlati időre összeállított képzési terv**

Az üres képzési tervek a kar honlapján, az alábbi linken érhetőek el:

http://aok.unideb.hu/hu/node/368

A 162/2015. (VI. 30.) Korm. rendelet szerint a szakorvos képzés miniszteri rendeletben meghatározott képzési elemeinek teljesítése akkor fogadható el, ha

a) a jelölt azt akkreditált képzőhelyen teljesítette és

*b)* a képzési elem teljesítése során igénybe vett szabadság vagy betegszabadság (a táppénz első 15 munkanapja) időtartama

*ba)* 1–4 hónap időtartamú képzési elemnél az adott képzési elem egyötöd részét,

*bb)* 5–12 hónap időtartamú képzési elemnél az egy hónapot,

*bc)* 12 hónap időtartamot meghaladó képzési elemnél arányosan az éves rendes szabadság mértékét nem haladja meg.

Az 1 hónapnál rövidebb időtartamú képzési elem csak akkor fogadható el, ha a jelölt azt teljes időtartamában teljesítette.

Ha a képzési elem teljesítése során igénybe vett szabadság vagy betegszabadság időtartama a fentiek szerinti időtartamot meghaladja, az adott képzési elem a szabadság vagy betegszabadság időtartamának megfelelő azon szakterület szerinti gyakorlati idő igazolásával ismerhető el, amelynek elismerésére a szabadság vagy betegszabadság miatt nem került sor.

Felhívjuk figyelmét hogy, a szakgyakorlati idejét hivatalosan akkor kezdheti meg, ha törzsképzése lezárásra került, ezért kérjük, hogy a törzsképzésének végét követő 30 napon belül juttassa el felsorolt dokumentumokat a Szak- és Továbbképzési Központ részére. Természetesen a törzsképzési idő vége után, ha minden gyakorlatának teljesítése megtörtént, kezdje el a következő szakgyakorlati elemét, de hivatalosan csak akkor tudjuk a szakgyakorlati programba áttenni, ha a törzsképzését a Szak-és Továbbképzési Központ ellenőrzés után lezárta.

Tisztelettel:

Prof. Dr. Szegedi Andrea s.k. Dr. Kerékgyártó Csilla s.k.

szak- és továbbképzési dékánhelyettes szak- és továbbképzési szaktanácsadó